text: [{"text_idx": "#000002", "text": "Bilondololwa bya Bipangujo bya mu Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000009", "text": "Bulopwe bwa Leza budi na baludiki, babikalwa, bijila, ne mwingilo wa kulongeja kiswa-mutyima kya Leza mu\u0304lu ne pano pa ntanda.\u200b\u2014Mateo 6:10; Kusokwelwa 5:10.\nBuludiki bwa Leza, nansha Bulopwe, bukabikalanga pa \u201cbantu, ne mizo, ne ndimi\u201d yonso ya pano pa ntanda. (Danyele 7:13, 14) Lupusa lwa buno bulopwe kelutabengapo ku babikalwa, ino lutambanga kudi Leza.\u200b\u2014N\u0303imbo ya Mito\u0304to 2:4-6; Isaya 9:7.\nYesu wa\u0304sapwidile batumibwa bandi ba kiko\u0304keji amba ukekalanga nabo mu Bulopwe bwa mu\u0304lu mwanda wa \u201ckushikata pa mpona.\u201d\u2014Luka 22:28, 30.\nBulopwe budi na balwana, bene bakonakanibwa na buno Bulopwe.\u2014N\u0303imbo ya Mito\u0304to 2:1, 2, 8, 9; 110:1, 2; 1 Bene Kodinda 15:25, 26."}, {"text_idx": "#000010", "text": "Bulopwe bwa Leza budi na baludiki, babikalwa, bijila, ne mwingilo wa kulongeja kiswa-mutyima kya Leza mu\u0304lu ne pano pa ntanda.\u200b\u2014Mateo 6:10; Kusokwelwa 5:10."}, {"text_idx": "#000011", "text": "Buludiki bwa Leza, nansha Bulopwe, bukabikalanga pa \u201cbantu, ne mizo, ne ndimi\u201d yonso ya pano pa ntanda. (Danyele 7:13, 14) Lupusa lwa buno bulopwe kelutabengapo ku babikalwa, ino lutambanga kudi Leza.\u200b\u2014N\u0303imbo ya Mito\u0304to 2:4-6; Isaya 9:7."}, {"text_idx": "#000012", "text": "Yesu wa\u0304sapwidile batumibwa bandi ba kiko\u0304keji amba ukekalanga nabo mu Bulopwe bwa mu\u0304lu mwanda wa \u201ckushikata pa mpona.\u201d\u2014Luka 22:28, 30."}, {"text_idx": "#000013", "text": "Bulopwe budi na balwana, bene bakonakanibwa na buno Bulopwe.\u2014N\u0303imbo ya Mito\u0304to 2:1, 2, 8, 9; 110:1, 2; 1 Bene Kodinda 15:25, 26."}, {"text_idx": "#000014", "text": "Bible kafundijangapo amba Bulopwe bwa mu\u0304lu budi mu mutyima obe mu buluji bwa amba buludikilanga mu mutyima wa muntu. Ino aye ulombola\u2019mba \u201cmwanda wa Bulopwe\u201d nansha \u201cmyanda miyampe ya Bulopwe\u201d ibwanya kadi ifwaninwe kushinta mityima yetu.\u2014Mateo 13:19; 24:14."}, {"text_idx": "#000015", "text": "Le binenwa bya amba \u201cbulopwe bwa Leza budi munda mwenu\u201d bishintulula bika?"}, {"text_idx": "#000016", "text": "Bantu bamo i bakomenwe kuyuka kwine kudi Bulopwe bwa Leza pa mwanda wa mwalamwino walamwinwe Luka 17:21 mu malamuni a Bible amoamo. Kimfwa, Mukanda Ukola unena\u2019mba \u201cbulopwe bwa Leza budi munda mwenu.\u201d Pa kwivwanija uno vese senene, tufwaninwe kutala myanda i\u0304sambilwe\u2019po."}, {"text_idx": "#000017", "text": "Bulopwe bwa Leza kebwa\u0304dipo mu mutyima mu\u0304mu wa balwana na Yesu kadi bantapan\u0303ani."}, {"text_idx": "#000018", "text": "Yesu wa\u0304di wisamba na Bafadiseo, kisumpi kya bendeji ba bipwilo ba\u0304di bamulwa ne kukuta nkuku ya mwa kumwipaila. (Mateo 12:14; Luka 17:20) Le bidi na buluji kulanga\u2019mba Bulopwe i ngikadila ya mityima yabo myu\u0304mu? Yesu we\u0304basapwidile amba: \u201cMunda mwenu i muyu\u0304lwe bya buzazangi, ne byakujilula bijila.\u201d\u2014Mateo 23:27, 28."}, {"text_idx": "#000019", "text": "Malamuni makwabo i malamune biyampe binenwa bya Yesu bidi mu Luka 17:21 amba: \u201cBulopwe bwa Leza budi nenu pano.\u201d (I batwe basendeka; Contemporary English Version) \u201cBulopwe bwa Leza budi momudi.\u201d (Bwalamuni bwa Ntanda Mipya, kunshi kwa dyani) Bulopwe bwa mu\u0304lu bwa\u0304di \u2018na\u2019 Bafadiseo nansha kwikala \u2018mobadi,\u2019 mu buluji bwa amba Yesu, mwine wa\u0304tongelwe na Leza bu Mulopwe, wa\u0304di wimene ku meso abo.\u2014Luka 1:32, 33."}, {"text_idx": "#000020", "text": "^ mus. 1 Bipwilo bivule bya bwine Kidishitu bifundijanga\u2019mba Bulopwe bwa Leza budi munda mwa muntu, nansha mu mutyima wa muntu. Kimfwa, mu E\u0301tats-Unis, Muto\u0304telo wa ba Batiste ba Kunshi wanenene amba Bulopwe bwa Leza budi kipindi kimo kya \u201cbuludiki bwa Leza mu mutyima wa muntu ne mu bu\u0304mi bwandi.\u201d Muswelo umo onka, Papa Benoi\u0302t XVI nandi wanenene mu dibuku dyandi Jesus of Nazareth amba \u201cBulopwe bwa Leza bwiilanga mu mutyima wivwana.\u201d"}, {"text_idx": "#000021", "text": "Le Bulopwe bwa Leza I Bika?"}, {"text_idx": "#000022", "text": "Yesu paa\u0304di usapula, wa\u0304fundije bininge myanda ya Bulopwe bwa Leza kupita\u2019ko myanda mikwabo. Mu tutwa twa myaka, balondi bandi nabo ba\u0304lombele buno Bulopwe bwiye."}, {"text_idx": "#000025", "text": "Le Bulopwe bwa Leza Bukalonga Bika?"}]